stanford-oval/wikipedia huggingface dataset:
דיספלזיה אקטודרמלית
הערות שוליים

↑  U.S. National Library of Medicine. "Ectodermal dysplasia". MedlinePlus Medical Encyclopedia. נבדק ב-2 בינואר 2013. {{cite encyclopedia}}:  (עזרה)
↑  "Ectodermal Dysplasia: eMedicine Dermatology". 29 במאי 2019. {{cite journal}}:  (עזרה); Cite journal requires |journal= (עזרה)
חריגות בשיניים בילדה בת 5 מצפון שוודיה שהיו לה תסמינים שונים של דיספלזיה אוטוזומלית דומיננטית אקטודרמלית (HED):
א) מבט תוך-אורלי. שימו לב שהחותכות העליונות שוחזרו בחומר מרוכב כדי להסוות את צורתן החרוטית המקורית.
ב) אורטופנטומוגרפיה המראה היעדר עשר שיניים ראשוניות ואחת עשרה קבועות בלסתות של אותו אדם.
ד'תתנ"ד

ד'תתנ"ד (4854)  היא שנה עברית  אשר  החלה ביום א' בתשרי, אור ל-24 בספטמבר 1093 (לפי הלוח היוליאני, שהיה נהוג אז), והסתיימה ביום כ"ט באלול, 13 בספטמבר 1094. שנה מסוג זשג, איננה מעוברת, ואורכה 355 ימים. זו שנה שלישית לשמיטה.
אירועים

יש הסבורים כי הסמיכה נמשכה לפחות עד אותה שנה[דרוש מקור]
נפטרו

רבי יצחק בן ברוך אלבאליה, מחכמי התלמוד וההלכה בספרד, ויועץ למלך סביליה אל-מעתמד.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דז'נאן מוסה

| --- | --- |

מוסה במדי ברוקלין נטס
 לידה:  8 במאי 1999 (בן 25) ביחאץ', בוסניה והרצגובינה 
 עמדה:  סמול פורוורד
 גובה:  2.05 מטרים
 דראפט:  סיבוב ראשון, בחירה 29, 2018 ברוקלין נטס
 קבוצות כשחקן
 2015–2018   2018–2020   2020–2021   2021–2022   2022–:  צדביטה זאגרב   ברוקלין נטס   אנאדולו אפס   בראוגן   ריאל מדריד
 הישגים כשחקן
 2 זכיות באליפות היורוליג (2021, 2023)  MVP של הליגה הספרדית (2022)  חמישיית העונה ביורוליג (2023)  חמישיית העונה בליגה הספרדית (2022)  אליפות הליגה הטורקית (2021)  3 אליפויות הליגה הקרואטית (2016–2018)  3 גביעי קרואטיה (2016–2018)  הכוכב העולה של היורוקאפ (2018)  השחקן הצעיר של הליגה האדריאטית (2018)  חמישיית העונה בליגה האדריאטית (2018)  MVP של אליפות אירופה בכדורסל עד גיל 16 (2015)
 
דז'נאן מוסה (בבוסנית: Džanan Musa; נולד ב-8 במאי 1999) הוא כדורסלן בוסני המשחק בעמדת הסמול פורוורד בריאל מדריד מליגת העל הספרדית והיורוליג.
קריירה מוקדמת

מוסה, שנולד בביחאץ', בוסניה והרצגובינה, החל לשחק כדורגל בהתחלה, לפני שבחר להתמקד בכדורסל. הוא החל לשחק כדורסל במחלקת הנוער של בוסנה סרייבו כשהיה בן 8. לאחר מכן עבר לסרייבו, לפני שהצטרף לקבוצה הקרואטית צדביטה זאגרב ב-2014.
קריירה מקצועית > צדביטה זאגרב (2014–2018)

בדצמבר 2014, הוא חתם על חוזה עם צדביטה זאגרב הקרואטית. מוסה ערך את הופעת הבכורה שלו בתחרות האירופית ברמה הגבוהה ביותר, היורוליג, ב-15 באוקטובר 2015, מה שהפך אותו לשחקן התשיעי בצעירותו שערך את הופעת הבכורה שלו ביורוליג. מוסה שיחק ב-4:55 הדקות הראשונות של המשחק ורשם 4 נקודות.
ביוני 2017 השתתף מוסה באדידס יורוקאמפ, מחנה כדורסל בטרוויזו עבור מועמדים לדראפט ה-NBA. הוא נבחר לשחקן המשתפר ביותר במחנה 2017.
בעונת 2017/2018 הוענק למוסה תואר הכוכב העולה של היורוקאפ, לאחר שהעמיד ממוצעים של 10.5 נקודות ו-3.2 ריבאונדים למשחק, ב-16 משחקים ששיחק במפעל. הוא גם נבחר לשחקן הצעיר של הליגה האדריאטית ולחמישיית העונה בעונת 2017/18.
קריירה מקצועית > ברוקלין נטס (2018–2020)

ב-12 באפריל 2018 הכריז מוסה על מועמדותו לדראפט ה-NBA ‏2018, בו היה צפוי להיבחר בסיבוב הראשון. ב-21 ביוני הוא נבחר בבחירה ה-29 על ידי ברוקלין נטס. ב-12 ביולי, הנטס החתימו את מוסה על חוזה רוקי. במהלך עונת הרוקי שלו נשלח מוסה פעמים רבות לקבוצת ליגת הפיתוח של הנטס, לונג איילנד נטס.
ב-19 בנובמבר 2020, מוסה הועבר לדטרויט פיסטונס בטרייד שכלל שלוש קבוצות. ב-21 בדצמבר 2020 הפיסטונס ויתרו על מוסה.
קריירה מקצועית > אנאדולו אפס (2021)

ב-13 בינואר 2021, מוסה חתם על חוזה לשנתיים וחצי באנאדולו אפס מליגת העל הטורקית והיורוליג. ב-27 ביוני 2021, אנאדולו השתמשה באופציה שלהם לעזוב את החוזה ומוסה הפך לשחקן חופשי. בקדנציה הקצרה שלו במועדון הטורקי הוא שיחק ארבע הופעות ביורוליג וזמן משחק קצר בסך הכל של 12 דקות. הוא גם שיחק בשמונה משחקי ליגה טורקית, עם ממוצע של 11.4 נקודות למשחק.
קריירה מקצועית > בראוגן (2021–2022)

ב-21 ביולי 2021 חתם מוסה בבראוגן מליגת העל הספרדית. מוסה שיחק במועדון כאשר זה זכה בגביע המלך בפעם הראשונה זה יותר מ-30 שנה. בין משחקים נמנים שני משחקים מול ולנסיה, שכללו 33 נקודות (44 נקודות מדד) ו-31 נקודות (מדד 47), סל ניצחון מול אוברדוירו, ו-25 נקודות נגד טנריפה.
מוסה נפצע באפריל במשחק נגד באסקט מנרסה. לאחר ששהה בבית חולים במשך כמה ימים, הוא הופיע כדי לצפות במשחק של קבוצתו מול סרגוסה וזכה לתשואות מהאוהדים המקומיים. הוא זכה במספר פרסי שחקן השבוע ובשני פרסי שחקן החודש, וזכה בפרס ה-MVP של הליגה הספרדית בעונת 2021/22, שחקן בראוגן הראשון שזכה אי פעם בפרס האישי בכדורסל הספרדי.
קריירה מקצועית > ריאל מדריד (2022–הווה)

ב-14 ביולי 2022 חתם מוסה בריאל מדריד מליגת העל הספרדית והיורוליג.
קריירה בנבחרת הלאומית

מוסה שיחק באליפות אירופה עד גיל 16 2014 עם נבחרת בוסניה עד גיל 16, והוביל את הטורניר הנקודות, עם 23.0 למשחק. הוא שיחק גם באליפות אירופה 2015, אותה שוב הוביל בנקודות עם 23.3 למשחק, ובאסיסטים, עם 6.3 למשחק. בנוסף, הוא גם רשם ממוצעים של 9.0 ריבאונדים למשחק. במשחק הגמר של הטורניר, מול המארחת ליטא, קלע מוסה 33 נקודות, יחד עם 8 ריבאונדים, 7 אסיסטים, 3 חטיפות ו-2 חסימות, והוביל את נבחרתו לניצחון 85–83 ולמדליית זהב.
מוסה נבחר ל-MVP של הטורניר, והוא גם נבחר לחמישיית הטורניר. הוא שיחק גם בגביע העולם עד גיל 17 2016, אותו הוביל בנקודות עם 34.0 למשחק. הוא גם העמיד ממוצעים של 8.1 ריבאונדים ו-3.0 אסיסטים למשחק. במהלך הטורניר קלע מוסה 50 נקודות ב-27 דקות מול טאיפיי הסינית, מה שמהווה את שיא הנקודות למשחק בודד בטורניר גביע העולם עד גיל 17.
הערות שוליים

↑  Federico Gaibotti (8 בנובמבר 2016). "Eurotalents: Dzanan Musa, il prodigio di Bihac". basketuniverso.it (באיטלקית). נבדק ב-25 בפברואר 2019. {{cite web}}:  (עזרה)
↑  "Cedevita Zagreb signs Dzanan Musa". Sportando.com. 17 בדצמבר 2014. אורכב מ-המקור ב-19 בדצמבר 2014. נבדק ב-17 בדצמבר 2014. {{cite news}}:  (עזרה)
↑  "Sixteen-year-old Musa makes historic Euroleague debut for Cedevita". FIBA.com. 22 באוקטובר 2015. נבדק ב-19 במאי 2016. {{cite news}}:  (עזרה)
↑  "Dzanan Musa headlines the Adidas Eurocamp". Eurohoops.net. 7 ביוני 2017. נבדק ב-12 באפריל 2018. {{cite news}}:  (עזרה)
↑  "Dzanan Design". NBADraft.net. 9 ביולי 2017. נבדק ב-12 באפריל 2018. He has already been praised for his improvement on D during 2017 Eurocamp (where he was chosen the most improved player) and showcased these skills during the tournament. {{cite news}}:  (עזרה)
↑  "2017-18 7DAYS EuroCup Rising Star Trophy winner: Džanan Musa, KK Cedevita". EuroCup Basketball. 2 באפריל 2018. נבדק ב-12 באפריל 2018. {{cite news}}:  (עזרה)
↑  "2017/18 Top Prospect: Džanan Musa (Cedevita)". www.aba-liga.com.
↑  "Rochestie heads the Ideal Starting Five". www.aba-liga.com. נבדק ב-12 באפריל 2018. {{cite web}}:  (עזרה)
↑  "Dzanan Musa declares for the 2018 NBA Draft". Sportando.basketball. 12 באפריל 2018. נבדק ב-12 באפריל 2018. {{cite news}}:  (עזרה)
↑  Dowd, Tom (22 ביוני 2018). "Brooklyn Nets Select Dzanan Musa, Rodions Kurucs in 2018 NBA Draft". NBA.com. נבדק ב-3 באוקטובר 2018. {{cite web}}:  (עזרה)
↑  "Brooklyn Nets Sign Dzanan Musa | Brooklyn Nets". NBA.com. 12 ביולי 2018. נבדק ב-3 באוקטובר 2018. {{cite web}}:  (עזרה)
↑  "2018-19 NBA Assignments". NBA.com. נבדק ב-9 בנובמבר 2018. {{cite web}}:  (עזרה)
↑  "Nets acquire Shamet from Clippers in 3-team trade". NBA.com. 19 בנובמבר 2020. נבדק ב-20 בנובמבר 2020. {{cite web}}:  (עזרה)
↑  "Detroit Pistons waive F Dzanan Musa". Yahoo Sports. 21 בדצמבר 2020. נבדק ב-21 בדצמבר 2020. {{cite web}}:  (עזרה)
↑  "Anadolu Efes Istanbul signs Dzanan Musa to multi-year deal" (באנגלית). Sportando. 13 בינואר 2021. נבדק ב-13 בינואר 2021. {{cite web}}:  (עזרה)
↑  Askounis, Johnny (27 ביוני 2021). "Anadolu Efes releases Dzanan Musa". Eurohoops. נבדק ב-28 ביוני 2021. {{cite web}}:  (עזרה)
↑  "Dzanan Musa joins CB Breogan". Sportando. 21 ביולי 2021. נבדק ב-22 ביולי 2021. {{cite web}}:  (עזרה)
↑  "Comunicado Oficial: Musa" (בספרדית). נבדק ב-14 ביולי 2022. {{cite web}}:  (עזרה)
↑  "2015 U16 European Championship Men". archive.fiba.com. נבדק ב-3 באוקטובר 2018. {{cite web}}:  (עזרה)
↑  "2015 U16 European Championship Men - Final". archive.fiba.com. נבדק ב-3 באוקטובר 2018. {{cite web}}:  (עזרה)
ד'תתפ"ה

ד'תתפ"ה (4885)  היא שנה עברית  אשר  החלה ביום א' בתשרי, אור ל-11 בספטמבר 1124 (לפי הלוח היוליאני, שהיה נהוג אז), והסתיימה ביום כ"ט באלול, 30 באוגוסט 1125. שנה מסוג הכז, איננה מעוברת, ואורכה 354 ימים. זו שנה שישית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דיורי גדולה בקטנה ואין דיורי קטנה בגדולה

בהלכה, הכלל דיורי גדולה בקטנה ואין דיורי קטנה בגדולה הוא כלל האומר כי כאשר יש שטח קטן הסמוך לשטח גדול ואין ביניהם מחיצות - שכך שללא הכלל היינו אמורים להחשיב את שני החלקים כשטח אחד גדול, ומחדש הכלל שלשטח הגדול יש השפעה על השטח הקטן, אך לשטח הקטן לא תהיה השפעה על השטח הגדול.
מקור

המקור לכלל זה נלמד ממשנה במסכת עירובין המתייחסת לחצר גדולה שמחיצתה נפרצה לקטנה בפרצה של עשר אמות ונחשבת כפתח, שהחצר הגדולה מותרת בטלטול, כי אינה פרוצה למקום האסור לה במילואה, אך החצר הקטנה אסורה בטלטול כי היא נחשבת ל"חצר שנפרצה במלואה למקום האסור לה", כלומר מכיוון שאין כל מחיצה בינה לחצר השנייה (שהרי המחיצה של החצר הגדולה היא רק מחוץ לשטח החצר הקטנה) נחשבת החצר הקטנה כמחוברת לחצר הגדולה, ומכיוון שתושביה לא עירבו יחד עם תושבי החצר הגדולה, אוסרים תושבי הגדולה את הטלטול בחצר הקטנה, אך ההפך - לא; אין תושבי החצר הקטנה נחשבים כמתגוררים בחצר הגדולה.
בבית מדרש שבו ישבו רבה, רבי זירא ורבה בר רב חנן - מגדולי האמוראים של הדור הרביעי, ולפניהם ישב אביי - מי שעתיד להיות גדול האמוראים בדור החמישי וראש ישיבת פומבדיתא, הם למדו ממשנה זו, כי "דיורי גדולה בקטנה ואין דיורי קטנה בגדולה".
מקור > דוגמאות

לכלל זה השפעה על הלכות רבות:
מקור > כלאיים

בעניין כלאיים: התורה אוסרת לזרוע בספר ויקרא בפרשת קדושים נאמר:
"אֶת-חֻקֹּתַי, תִּשְׁמֹרוּ--בְּהֶמְתְּךָ לֹא-תַרְבִּיעַ כִּלְאַיִם,  שָׂדְךָ לֹא-תִזְרַע כִּלְאָיִם וּבֶגֶד כִּלְאַיִם שַׁעַטְנֵז, לֹא יַעֲלֶה עָלֶיךָ."
אסור לזרוע חרצן ענבים עם שני מיני זרעים אחרים של תבואה, קטניות או ירקות, וכן אסור לזרוע בסמוך לגפן או לכרם זרעים אחרים של תבואה, קטניות או ירקות. אם זרע שני מיני זרעים במקום אחד, ללא גדר מפסיק ביניהם, נאסרים הזרעים, וכאמור בפסוק: "פן תקדש המליאה", והם טעונים שרפה.
ההלכה אומרת, שאם יש גדר בין הזרעים לגפן, אין הדברים נחשב לכלאיים, ואין נאסרים הפירות. השאלה היא מה תהיה ההלכה אם יש חלקת שדה קטנה הסמוכה לחלקת שדה גדולה, במקרה כזה, לפי כלל זה, אם יהיו גפנים בשטח הגדול, אסור יהיה לזרוע זרעים בחצר הקטנה, שכן נחשב הדבר כאילו בקטנה ישנן גפנים יחד עם זרעים, ואם זרע הזרעים אסורים, והגפנים מותרים, שכן אין בכוח השטח הקטן להשפיע על השטח הגדול, וכאשר ההתייחסות היא אל הגפנים שבשטח הגדול אין לזרעים שבשטח הקטן השפעה עליהם.
מקור > גט

בהלכות גט: ההלכה היא שכאשר אדם רוצה לגרש את אשתו, הוא לא חייב לתת לה את שטר הגט בידיה, והוא יכול להסתפק בזריקת הגט לשטח השייך לה אם היא נמצאת בו באותה שעה. השאלה היא מה תהיה ההלכה אם זרק אדם גט לתוך שטח קטן הצמוד לשטח גדול שבו עומדת האשה או ההפך; לפי הכלל, אם האשה היא בשטח הגדול והגט בשטח הקטן, לא יחשב הגט כאילו הגיע ליד האשה ואינה מגורשת, שכן אין לשטח הקטן השפעה על הנמצא בשטח הגדול, אבל אם האשה הייתה בשטח הקטן והגט נזרק לתוך השטח הגדול תחשב האשה כמגורשת.
מקור > תפילה

בהלכות תפילה בציבור: אם היה ציבור בחצר הגדולה ושליח ציבור עומד בחצר הקטנה, יוצאים הציבור ידי חובתן, שכן נחשב הדבר כאילו שליח הציבור עומד בחצר הגדולה, אבל אם השליח ציבור בחצר הגדולה והציבור בשטח הקטן, לא ניתן להחשיב את שליח הציבור כעומד בשטח הקטן.
ההסבר לכך מוסבר בפירוש רש"י לתלמוד, שלפי כלל הרוב לא ייתכן שתהיה השפעה לרוב על המיעוט, ומכיוון שכך לעולם לא יהיה ניתן להחשיב את הציבור כאילו נמצא בשטח שבו נמצא השליח ציבור, אלא דווקא ההפך. מכיוון שכך, כאשר הציבור נמצא בשטח הקטן, לא יהיה ניתן לומר שהציבור נמצא כביכול בשטח הרחב יחד עם שליח ציבור, מהסיבה המוזכרת. וגם לא ניתן לומר שהשליח ציבור נמצא בקטן, כי אין לשטח הקטן השפעה על השטח הגדול לפי הכלל "דיורי גדולה בקטנה" וכו'. ודווקא כאשר הציבור בשטח הקטן, ניתן לומר כאילו השליח ציבור נמצא גם הוא יחד עם הקהל בשטח הגדול, שהרי "דיורי גדולה בקטנה".
כך גם נפסק להלכה ברמב"ם, ובשולחן ערוך.
תפילה במקום שיש בו צואה: על פי ההלכה אסור להתפלל במקום שיש בו צואה. אם יש צואה בחצר הגדולה אסור לקרות קריאת שמע בקטנה, כי ככל שהדבר נוגע להשפעה על החצר הקטנה, ניתן להחשיב את שני החצירות לאחת, אך אם יש צואה בקטנה מותר לקרות קריאת שמע בגדולה. כך גם נפסק להלכה.
על הלכה ספיציפית זו, חולק האמורא אביי, והוא סובר שלא ייתכן שמחיצה תשפיע לאסור, מחיצה היא הלכה המתרת פעולות שנאסרו, אך לא ייתכן שהמחיצה תאסור פעולות שהותרו ללא המחיצה.
הערות שוליים

↑  תלמוד בבלי, מסכת ערובין, דף צ"ב, עמוד א'
↑  תלמוד בבלי, מסכת גיטין, דף ע"ז, עמוד ב'
↑  משנה תורה לרמב"ם, ספר אהבה, הלכות תפילה וברכת כהנים, פרק ח', הלכה ז'
↑  שולחן ערוך, אורח חיים, סימן נ"ה, סעיף י"ז.
↑  משנה תורה לרמב"ם, ספר אהבה, הלכות תפילה וברכת כהנים, פרק ח', הלכה ח', שולחן ערוך, אורח חיים, סימן ע"ט, סעיף ג'.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
ד'תתפ"ו

ד'תתפ"ו (4886)  היא שנה עברית  אשר  החלה ביום א' בתשרי, אור ל-31 באוגוסט 1125 (לפי הלוח היוליאני, שהיה נהוג אז), והסתיימה ביום כ"ט באלול, 19 בספטמבר 1126. שנה מסוג בשז, היא מעוברת, ואורכה 385 ימים. זו שנת שמיטה.
לוח שנה > מאפייני לוח השנה

שנה מסוג בשז, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דלקת רפידת הקיבה

| --- | --- |

 תחום:  גסטרואנטרולוגיה 
 טיפול:  sucralfate  אומפרזול  דקסלנסופרזול  אזומפרזול  לנסופרזול  פנטופרזול  ranitidine 
 קישורים ומאגרי מידע
 eMedicine:  176156 
 MeSH:  D005756
 סיווגים
 ICD-11:  DA42 
 
דלקות בקיבה או גסטריטיס (אנגלית: Gastritis) הן דלקות אשר יכולות לנבוע כתוצאה ממספר גורמים. הסיבה העיקרית להתפתחות של דלקת חריפה (גסטריטיס אקוטית) בקיבה היא אלכוהוליזם או צריכת תרופות כגון אספירין או עישון לתקופה ארוכה  או נוגדי דלקת מסוג NSAIDS לתקופה ממושכת. לעיתים דלקת בקיבה מתפתחת לאחר ניתוח גדול, טראומה, כוויות או זיהום חריף. דלקת בקיבה יכולה להתרחש גם אצל אנשים אשר עברו ניתוח להורדה במשקל. סיבות להופעה של דלקת כרונית הן בעיקר על רקע זיהום של החיידק Helicobacter pylori. סיבות אחרות הן "אנמיה ממאירה"- pernicious anemia, רפלוקס כרוני של המרה, (chronic bile reflux) או הפרעות אוטואימוניות (קשורות למערכת החיסון) אחרות. הסימפטום הנפוץ במקרים בהם יש דלקות בקיבה הוא כאב אבדומינלי (בטני). סימנים אחרים הם הקאות, קושי בעיכול ועוד, לרבות תחושה של מלאות או של שרפה בבטן העליונה. כדי לאבחון גסטריטיס ניתן להשתמש בגסטרוסקופיה, בדיקות דם או בדיקות מעבדה אחרות. הטיפול כולל בין היתר מתן תרופות (כגון מעכב משאבת מימן) ואנטיביוטיקה.
דלקת חריפה של הקיבה

דלקת חריפה, או גסטריטיס אקוטית, אינה שכיחה. היא מאופיינת בהתחלה פתאומית, בסימנים קליניים ופתולוגיים מסוימים ובהיעלמות מהירה לאחר הסרת הסיבה שגרמה לכך. יש חומרים שונים אשר גורמים לדלקת באזורים שונים של הקיבה- כך למשל, גסטריטיס הנגרמת מחומרים טוקסיים, כמו אתנול, ממוקמת ברירית האנטרום. מבחינה היסטולוגית, ניתן לראות בדלקת חריפה רירית אדומה, היפרמית, גדושה בדם. כלי הדם הקטנים של שכבת הרירית המיוחדת יהיו גדושים בדם, ותהיה בהם הסננה של תאי דלקת חריפה- גרנולוציטים, נויטרופילים ואאוזינופילים. תאים אלה עלולים לחדור לאפיתל הפובאולרי או לבלוטות וליצור דלקת של בלוטות הקיבה- Cryptitis. דלקת חריפה של הקיבה יכולה להיווצר למשל כתוצאה מזיהום חריף על ידי חיידקים, וירוסים, פרזיטים ופטריות. במקרה של הדבקה ב-CMV למשל, נוכל לראות בהיסטולוגיה גופיפי הסגר אופייניים יחד עם תאי הדלקת החריפה כפי שצוינו לעיל.
דלקת כרונית של הקיבה

דלקת כרונית נגרמת כתוצאה משתי סיבות עיקריות - האחת כתוצאה מזיהום על ידי החיידק Helicobacter pylori - אשר ייקרא להלן HP גסטריטיס, והסיבה השנייה כתוצאה ממחלה אוטואימונית.
דלקת כרונית של הקיבה > Helicobacter pylori

דלקת כרונית הנוצרת כתוצאה מזיהום על ידי HP היא שכיחה ביותר, לרוב אצל מבוגרים ובאחוז גבוה יחסית באוכלוסייה. ב-95% מהמקרים, דלקת כתוצאה מחיידק זה תתפתח באזור האנטרום בקיבה, וקרויה גם גסטריטיס כרונית מסוג B. למרות שחומצת הקיבה מסוגלת להרוג את החיידק, הוא נצמד לרוב לתאים השטחיים שמתחת לשכבת הרירית ובכך הוא מוגן. הגסטריטיס הכרונית יכולה להימשך במשך שנים, ללא שינוי. בתנאים סביבתיים מסוימים, עם תגובה אינדיבידואלית מסוימת או כתוצאה מאלימות יתר של החיידק, עלולים להופיע סיבוכים, כגון כיב בתריסריון או גסטריטיס אטרופית. הגסטריטיס האטרופית נוצרת כתוצאה מהרס של התאים האנדוקריניים, ביניהם התאים המפרישים גסטרין, ובכך נגרמת ירידה בהפרשת החומצה. סיבוך נוסף עלול להיות התפתחות קרצינומה של הקיבה. מבחינה פתולוגית, בשלבים התחלתיים ומאוחרים יותר ניתן למצוא הסננה של תאי דלקת כרוניים- תאי פלזמה ולימפוציטים בלמינה פרופריה, והיפרפלזיה של האפיתל הפוביאולרי. עם הזמן, ההסננה הדלקתית חודרת לעומק הרירית, וחלק מבלוטות השוער והתאים האנדוקריניים אובד. מופיעים זקיקים לימפטיים וחלק מהרירית אף מוחלף באפיתל הדומה לזה של המעי- intestinal metaplasia. באופן כללי המחלה היא כרונית ואולם לפעמים ישנם התקפים פעילים של המחלה שבהם בנוסף לתאי הלימפוציטים ותאי הפלזמה ניתן לראות גם גרנולוציטים. הגרנולוציטים הורסים את פעילות הבלוטות וגורמים להרס של רירית הקיבה. כאשר יש הרס של הרירית כאמור, היא מנסה להגן על עצמה באמצעות ריפוי- המביאים לאטרופיה של הקיבה, ולעיתים להתפתחות רירית עודפת- היפרפלזיה של הרירית, עם "פוליפים"- בליטות היפרפלסטיות.
דלקת כרונית של הקיבה > דלקת כרונית אוטואימונית

דלקת כרונית אוטואימונית, הנקראת גם גסטריטיס כרונית מסוג A, נובעת מנזק של מערכת החיסון. בדמם של החולים ניתן למצוא נוגדנים נגד מרכיבי הקיבה, כמו למשל התאים הדופניים (הפריאטליים). הרס התאים הפריאטליים מביא לכך שאין IF- intrinsic factor אשר מופרש מהם ומסייע לספיגה מחדש של B12, נוצרת אנמיה ויש גם היפוכלורידיה כתוצאה מכך שלא מופרשת חומצה. 
דלקת זו, בשונה מדלקת אשר נגרמת מחיידק Helicobacter pylori, מתרחשת בעיקר בגוף הקיבה ולא באנטרום. גם כאן, התאים הם תאי דלקת כרונית- לימפוציטים ותאי פלזמה. היפוכלורידיה מביאה לכך שיש גירוי להפרשת גסטרין באנטרום, המובילה להיפרגסטרינמיה ולעיתים אף להופעתם של גידולים קרצינואידיים.
ראו גם

בטן חריפה
דלקת הקיבה והמעיים
דלקת קיבה אטרופית\ניוונית
דלקת שלפוחית השתן

| --- | --- |

 תחום:  אורולוגיה 
 תסמינים:  דלקת 
 טיפול:  orbifloxacin  cefpodoxime  enoxacin  marbofloxacin  tosufloxacin  sulfamethoxazole / trimethoprim  levofloxacin hemihydrate  fosfomycin  ניטרופוראנטואין  ציפרופלוקסצין  carboprost  DL-ofloxacin  moxifloxacin  gatifloxacin  norfloxacin  amphotericin B  methenamine 
 קישורים ומאגרי מידע
 MeSH:  D003556
 סיווגים
 ICD-11:  GC00 
 
דלקת שלפוחית השתן (בלועזית: ציסטיטיס, Cystitis) היא דלקת הנגרמת בדרך כלל ממזהם כלשהו החודר לשלפוחית השתן מאזור הפות דרך השופכה.
אבחון

התסמינים הראשיים של ההפרעה הם הפרשת שתן תכופה מן הרגיל, תחושת דחיפות למתן שתן ותחושת צריבה בעת ההשתנה. 
כמו במקרים רבים ברפואה, אין הכרח בקיומם של כל התסמינים על מנת לאבחן את המחלה, ולעיתים ניתן לאבחן את המחלה ללא הופעת תסמינים אלו כלל.
לעיתים ישנם גם תחושת אי-נוחות מתחת לטבור, חום הגוף עולה במקצת, או הופעת דם בשתן.
האבחנה החד משמעית היא בעזרת תרבית שתן (ניסיון לגדל את החיידק הגורם למחלה במעבדה). בדרך כלל השתן אמור להיות נקי מחיידקים.
אבחנת המחלה יכולה להתבצע קלינית בלבד (על פי סיפור ובדיקה גופנית אופייניים בלבד), על ידי בדיקת שתן ב"סטיק" (פיסת קרטון הנצבעת במגע עם השתן ויכולה למעיד על הימצאותם של חומרים הקשורים לזיהום אך אינם עדות ישירה לקיום חיידק), או על ידי שילוב בין בדיקת שתן בסטיק לתרבית שתן.
במקרים מסוימים עדיף שלא להתייחס לממצאים בסטיק השתן או בתרבית השתן ולהחליט על טיפול לפי הממצאים הקליניים בלבד.
שכיחות

דלקת שלפוחית השתן שכיחה הרבה יותר אצל נשים מאשר אצל גברים. הסיבה היא שהשופכה אצל האישה קרובה יותר לפי הטבעת ודבר זה מקל על החיידקים להגיע לשלפוחית השתן. הדלקת נדירה אצל הגברים ובדרך כלל היא נגרמת מהפרעה אחרת כגון ערמונית מוגדלת או הפרעה אחרת בדרכי השתן.
אחוז ניכר (כשליש) מהנשים יחלה בדלקת שלפוחית השתן לפחות פעם אחת בחייהן.
ישנם שני גילאים אופייניים להופעת הדלקת: בינקות והילדות המוקדמת (אז גם בנים חשופים למחלה) ובגיל הפריון בנשים המקיימות יחסי מין.
טיפול

הטיפול המקובל במחלה הוא אנטיביוטיקה המפריעה להתרבות החיידקים בשלפוחית השתן. נראה שבמצבים מסוימים (בגיל הינקות, כאשר נוספים תסמינים של דלקת בדרכי השתן העליונות) יש סיכון לפגיעה בכליות ואף לסיבוכים אחרים כאשר נמנעים מטיפול אנטיביוטי. רוב מקרי דלקת שלפוחית השתן חולפים מעצמם. אין הוכחה חד משמעית שבמקרים הפשוטים (ההגדרה הרפואית למקרה פשוט היא מעבר לתחום כתיבה זו) הטיפול האנטיביוטי מונע סיבוכים, אולם גם אין ביטחון שלא יגרמו סיבוכים, והמחלה עצמה עלולה לגרום סבל, לכן הטיפול האנטיביוטי מקובל בכל מקרה.
הטיפול האנטיביוטי ניתן כנגד חיידקי המעיים- הגורמים האופייניים למחלה.
באזורים שונים בארץ ובעולם ישנם חיידקים השונים בעמידותם לאנטיביוטיקה ולכן הטיפול המקובל בדלקת שלפוחית השתן יהיה שונה כתלות במיקום הגאוגרפי, כמובן בנוסף לגורמים הקשורים בעוצמת התסמינים, קיום בעיות נוספות או הגבלה על שימוש באנטיביוטיקה עבור אותה מטופלת.
נשים רבות סובלות מהופעה חוזרת של דלקות בדרכי השתן. לעיתים ניתן למנוע דלקות נוספות על ידי טיפול אנטיביוטי מונע קבוע או לאחר קיום יחסי מין, על ידי הקפדה על השתנה מרובה ומלאה בעיקר לאחר קיום יחסי מין, או על ידי טיפול בהפרעה מבנית בדרכי השתן כאשר כזו קיימת.
בהיריון

ציסטיטיס שכיחה יחסית בקרב נשים הרות לאור הלחץ המוגבר של הרחם על אזור האגן ומערכת השתן.
אף שציסטיטיס מתונה נעלמת בדרך כלל מעצמה תוך 2-4 ימים נשים הרות יטופלו באנטיביוטיקה למשך 3 ימים על מנת למנוע החמרה וסיבוכים. הסימפטומים אמורים להשתפר אחרי היום הראשון לטיפול. אם אין הקלה בסימפטומים יש לחזור לרופא המטפל.
ניתן לקחת משככי כאבים ללא מרשם מסוג פרצטמול (כאקמול, דקסמול) או מסוג איבופרופן (כמו אדוויל) כדי להפחית את חוסר הנוחות (יש להקפיד על קריאת ההוראות ולהיוועץ ברוקח לגבי שימוש בעת הריון).
יש להימנע משתיית אלכוהול.
נטילת תמיסה של נתרן ציטרט או אשלגן ציטרט עשויה להקל על הסימפטומים. תמיסות אלו נמכרות בבית המרקחת ללא מרשם, אבל יש להקפיד על קריאת ההוראות ולהיוועץ ברוקח לגבי שימוש בעת הריון.
שתיית מיץ חמוציות (cranberries) עשויה לעזור למנוע מציסטיטיס להתרחש בשנית, ואצל אנשים מסוימים היא אף תביא להקלה בסימפטומים. אף שרק מעט הוכחות תומכות בכך, נהוג לחשוב שמיץ חמוציות עוזר במניעת הידבקות של חיידקים למערכת השתן.
אין לקיים יחסי מין עד שהציסטיטיס חולפת.
רופא המשפחה עשוי להורות על ביצוע בדיקות מעבדה כדי לשלול גורמים נוספים או לזהות את החיידקים הגורמים לציסטיטיס. כשיודעים באיזה חיידק מדובר, ניתן לרשום את האנטיביוטיקה המתאימה כנגדו.
הערות שוליים

↑  הריון ודלקת של שלפוחית השתן באתר מכבי שירותי בריאות
| --- | --- |
בקרת זהויות :  NLI: 987007283117905171  BnF: cb12175400c (data)  LCCN: sh85014731  LNB: 000271802  NDL: 00560841  NKC: ph168771 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
האסכולה המאלכית

| --- | --- |

 שורשים, סיווג והנהגה
 דת:  אסלאם
 זרם:  אסלאם סוני
 מקור השם:  מאלכ אבן אנס 
 מייסד:  מאלכ אבן אנס
 ארגונים ופעילות
 
 העולם המוסלמי; תפוצת האסכולה המאלכית מסומנת בטורקיז
 
האסכולה המַאלִכִּית או המד'הב המאלכי (ערבית: مالكي) היא אחת מארבע האסכולות הפרשניות של חוקי הדת באסלאם הסוני.
לפי חלק מההערכות, אסכולה זו היא השנייה בגודלה מבין ארבעת המד'הבים, ומאמינים בה כ-25 אחוזים מהמוסלמים בעולם, בעיקר בצפון ובמערב אפריקה. בעבר היא הייתה האסכולה המובילה באל-אנדלוס. באסכולה זו פעלו יחיא בן יחיא אל-לית'י ואבן רושד ובה התחנך אימאם אל-קורטובי.
האסכולה המאלכית נשענת על עבודתו של האימאם מאלכ אבן אנס שפעל במאה ה-8, ונבדלת משלוש האחרות במקורות שבהם היא משתמשת לשם פסיקה דתית. כל הארבע משתמשות בקוראן כמקור הראשוני והעיקרי. כמקור משני הן עושות שימוש בסונה של הנביא מוחמד. האסכולה המאלכית משתמשת במקור נוסף – הפרקטיקה המשפטית–דתית של אנשי העיר אל-מדינה (عمل أهل المدينة – עַ֫מַל אַהְל אל-מדינה).